བློ་འབྱེད་གཉིས་པ་ནི་ཏིང་འཛིན་གྱི་སྟོབས་ཤུགས་ཡིན།ཀྲུང་གོས་ཕྱི་ཕྱོགས་སྒོ་དབྱེ་བྱས་པའི་ལོ་ངོ་༤༠ཡི་རིང་།རྒྱལ་སྤྱིའི་དུས་བབ་ལ་འགྱུར་བ་མེད་པ་མིན།ཀྲུང་གོ་དང་ཕྱི་ཕྱོགས་ཀྱི་འཛམ་གླིང་འབྲེལ་བ་ཡང་རྦད་དེ་བདེ་བླག་བྱུང་མེད།འོན་ཀྱང་།འཇམ་འཐབ་མཇུག་སྒྲིལ་བ་དང་དགུ་པའི་ཚེས་༡༡གི་དོན་ཆེན་གཉིས་ཀྱི་གཡོ་འགུལ་ཐེབས་པ་དང་།ཨ་ཤེ་ཡ་གླིང་གི་དངུལ་རྩའི་ཉམས་ཉེན་དང་རྒྱལ་སྤྱིའི་དངུལ་རྩའི་ཉམས་ཉེན་གྱི་ཉམས་ཉེན་ཆེན་པོ་གཉིས་ཀྱི་ཚོད་བགམ་ཐེབས་ཡོད་ཀྱང་།ཀྲུང་གོས་ཐོག་མཐའ་བར་གསུམ་དུ་ཞི་བདེ་དང་གོང་འཕེལ་ནི་སྔར་བཞིན་དུས་རབས་ཀྱི་བརྗོད་བྱ་གཙོ་བོ་ཡིན་པའི་བརྡར་གཅོད་རྒྱུན་འཁྱོངས་བྱས་ཡོད་པ་དང་།ཐོག་མཐའ་བར་གསུམ་དུ་རང་བཙན་རང་བདག་གི་ཞི་བའི་ཕྱི་འབྲེལ་སྲིད་ཇུས་རྒྱུན་འཁྱོངས་བྱས་པ།ཐོག་མཐའ་བར་གསུམ་དུ་བསྒྱུར་བཅོས་སྒོ་དབྱེའི་ལྡོག་མེད་ཀྱི་ལམ་བུ་དེར་བསྐྱོད་རྒྱུ་རྒྱུན་འཁྱོངས་བྱས་ཡོད་པ་རེད།